Συμβολή στη μελέτη των ορμονικών μεταβολών που παρατηρούνται κατά το συγχρονισμό των οίστρων στην εγχώρια ποιμενική αίγα (Capra Prisca)
Creators: name: Αμαραντίδης, Ιωάννης Γ.
Publisher: name: Aristotle University of Thessaloniki
Year: 2003
Subjects: Οίστρος, συγχρονισμός
Προγεστερόνη
οιστραδιόλη-17β
Ωοθυλακιότροπος ορμόνη
Ωχρινοποιητική ορμόνη
Estrus synchronization
Progesterone
Oestradiol-17β
FSH, follicle-stimulating hormone
LH, luteinizing hormone

description: Kύριος σκοπός της παρούσας έρευνας ήταν η διερεύνηση των πιθανών μεταβολών που προκαλεί ο ΣΟ στις τέσσερις σημαντικότερες ορμόνες που εμπλέκονται στην ομαλή λειτουργία του αναπαραγωγικού συστήματος της εγχώριας ποιμενικής αίγας Capra prisca, δηλαδή της προγεστερόνης (P4), της οιστραδιόλης 17-β (E2), της ωοθυλακιοτρόπου ορμόνης (FSH) και της ωχρινοποιητικής ορμόνης (LH). Για το σκοπό αυτό χρησιμοποιήθηκαν 48 εγχώριες ποιμενικές αίγες (Capra prisca ) κατά τη διάρκεια της οιστρικής περιόδου. Οι αίγες ήταν ηλικίας 2 έως 5 ετών, βρίσκονταν σε καλή θρεπτική κατάσταση και διατρέφονταν με το ίδιο σιτηρέσιο που περιλάμβανε ελεύθερη βόσκηση και συμπληρωματική χορήγηση σιτηρεσίου περιεκτικότητας 12% σε πρωτεΐνες (flushing). Ο τελευταίος τοκετός ήταν τον Ιανουάριο του 1998 και η μέση ημερήσια γαλακτοπαραγωγή στην αρχή του πειραματισμού ήταν 550 gr γάλα ανά αίγα. Οι 48 αίγες χωρίσθηκαν τυχαία σε δύο ισάριθμες ομάδες Α και Β και υποβλήθηκαν σε ΣΟ με δυο διαφορετικούς τρόπους. Στην ομάδα Α έγινε τοποθέτηση ενδοκολπικών σπόγγων (Chronogest for goats, 45mg FGA, Intervet) και παρέμειναν για 19 ημέρες. Στην ομάδα Β οι σπόγγοι παρέμειναν για 12 ημέρες, ενώ τη 10η ημέρα από την εισαγωγή των σπόγγων έγινε και ενδομυική έγχυση 7,5 mg προσταγλανδίνης F2α (Pronilen, Intervet). Στις μισές από τις αίγες της κάθε ομάδας χορηγήθηκαν ενδομυϊκά 400 IU PMSG κατά την απομάκρυνση των σπόγγων. Για να ενταθούν η πρόκληση και εκδήλωση των οίστρων, χρησιμοποιήθηκε ενισχυτικά και το ερέθισμα της "επίδρασης του τράγου". Για τον προσδιορισμό της έναρξης και της λήξης των συμπτωμάτων του οίστρου χρησιμοποιήθηκαν 8 τράγοι "ανιχνευτές", που φορούσαν "ποδιές" και εισάγονταν στο χώρο σταβλισμού των αιγών κάθε 6 h και παρέμεναν εκεί για 1 h. Σε όλα τα ζώα έγινε διπλή τυφλή ΤΣ 30 και 50 h μετά την αφαίρεση των σπόγγων με κατεψυγμένο σπέρμα τράγων της φυλής Δαμασκού. Για τον προσδιορισμό της συγκέντρωσης της Ρ4 και της Ε2 γίνονταν αιμοληψίες από τη σφαγίτιδα φλέβα ανά 2 ημέρες για ένα διάστημα 10 ημερών πριν την έναρξη της ορμονικής αγωγής, ανά 24 h κατά τη διάρκεια αυτής και ανά 2 ημέρες για ένα διάστημα 10 ημερών μετά το τέλος της ορμονικής αγωγής, καθώς και την 21η ημέρα μετά το τέλος της ορμονικής αγωγής για τη διάγνωση κυοφορίας. Για τον προσδιορισμό των συγκεντρώσεων της FSH και της LH η πρώτη αιμοληψία έγινε 24 h μετά την απομάκρυνση των σπόγγων και επαναλαμβανόταν ανά 2 h για τις επόμενες 48 h. Οι ορμονικοί προσδιορισμοί έγιναν με ραδιοανοσολογική μέθοδο.Στις αίγες των ομάδων Α και Β οι τιμές συγκέντρωσης της Ρ4 δε διέφεραν μεταξύ των κυκλικών και των άνοιστρων αιγών. Αντίθετα, οι τιμές συγκέντρωσης της Ρ4 ήταν σημαντικά μεγαλύτερες (Ρ&lt;0,05) στις αίγες των δύο ομάδων στις οποίες χορηγήθηκε PMSG σε σύγκριση με τις αντίστοιχες τιμές των αιγών στις οποίες δε χορηγήθηκε PMSG. Οι τιμές συγκέντρωσης της Ρ4 ήταν επίσης σημαντικά μεγαλύτερες (Ρ&lt;0,05) στις αίγες της ομάδας Α, συγκρινόμενες με τις αντίστοιχες τιμές των αιγών της ομάδας Β.Οι συγκεντρώσεις της Ε2 βρέθηκαν να μη διαφέρουν στις αίγες των ομάδων Α και Β, ούτε μεταξύ των κυκλικών και των άνοιστρων αιγών της κάθε ομάδας, αλλά ούτε και μεταξύ των αιγών της κάθε ομάδας στις οποίες χορηγήθηκε ή δε χορηγήθηκε PMSG. Οι τιμές συγκέντρωσης της Ε2 ήταν επίσης παρόμοιες και δε διέφεραν σημαντικά ούτε και μεταξύ των αιγών των δύο ομάδων.Ο χρόνος έναρξης, η διάρκεια καθώς και οι συγκεντρώσεις της αυξημένης έκκρισης της FSH δε διέφεραν σημαντικά ούτε μεταξύ των κυκλικών και των άνοιστρων αιγών των ομάδων Α και Β, αλλά ούτε και μεταξύ των αιγών της κάθε ομάδας στις οποίες χορηγήθηκε ή δε χορηγήθηκε PMSG. Ωστόσο, ο χρόνος έναρξης της αυξημένης έκκρισης της FSH ήταν σημαντικά μεγαλύτερος (Ρ&lt;0,05) στις αίγες της ομάδας Α, σε σύγκριση με τον αντίστοιχο των αιγών της ομάδας Β, ενώ η διάρκεια και οι συγκεντρώσεις της αυξημένης έκκρισης της FSH δε διέφεραν σημαντικά μεταξύ των δύο ομάδων.Τέλος, ο χρόνος έναρξης, η διάρκεια καθώς και οι συγκεντρώσεις της «προωοθυλακιορρηκτικής» έκκρισης της LH δε διέφεραν σημαντικά μεταξύ των κυκλικών και των άνοιστρων αιγών των ομάδων Α και Β. Η χορήγηση της PMSG δεν επηρέασε επίσης τις παραπάνω παραμέτρους, οι οποίες δε διέφεραν ούτε μεταξύ των αιγών των δύο ομάδων.
description: The present research was aimed to investigate the probable changes of progesterone (P4), oestradiol 17-β (E2), FSH and LH, in blood serum, caused to the oestrus synchronization. For this purpose, forty-eight (48) indigenous Greek goats were used during the annual breeding season. The goats were two to five years old and all were fed under the same conditions (grazing and flushing). Last delivery for all goats happened on January 1998 and the daily milk production in the beginning of the experiment was 550 gr milk per goat. The animals were assigned randomly into two groups, A and B, of 24 animals each. Oestrus synchronization was provoked with two different ways. For group A, vaginal sponges (45mg FGA, chronogest for goat) were inserted and left in place for 19 days. For group B, sponges left in place for 12 days and all goats received 7,5 mg PGF2α at day 10 from sponges insertion. The “male” effect was also used before sponge’s removal in both groups. At sponges withdrawal 400 IU of PMSG were injected in half animals of each group. “Teasers” bucks, wearing “aprons” were used every six hours during the presumed oestrus period to detect the occurrence of oestrus . To study P4 and E2 patterns blood samples were collected every two days for a ten days period before sponge’s insertion. Then from sponge’s insertion until ten days after sponge’s removal blood was collected once daily. Blood samples were also collected 21 days after sponge’s removal for pregnancy detection. To study LH and FSH patterns during the oestrus period blood samples were collected every two hours from 24 to 72 hours after sponge’s removal. Protein and steroid hormones were measured by RIA.In groups A and B after sponge’s removal P4 concentrations did not significantly differ between cycling and non-cycling goats. On the contrary, P4 concentrations were significantly higher (P&lt;0,05) in goats received PMSG. P4 concentrations were also significantly higher (P&lt;0,05) in goats of group A compared to these of group B. E2 concentrations were found not to differ in groups A and B between cycling and non-cycling goats and as well, between goats witch received or not PMSG. E2 concentrations were also similar and did not differ between groups A and B. Time of occurrence, duration and concentrations (mean, basal, peak) of FSH surge did not significantly differ in groups A and B between cycling and non-cycling goats and as well, between goats witch received or not PMSG. But the occurrence of FSH surge was observed significantly later (P&lt;0,05) in goats of group A compared to that of group B although duration and concentrations of FSH surge did not differ between two groups. Time of occurrence, duration and concentrations (mean, basal, peak) of LH preovulatory surge were almost similar and did not significantly differed in groups A and B between cycling and non-cycling goats. Administration of PMSG was also without importance. Finally, differences in the above mentioned parameters were not significant between groups A and B.